Gr.11-inligting | Studies | NWU | Noordwes-Universiteit
Welkom by die Noordwes-Universiteit! As 'n Graad 11 leerder, is jy nou op die drumpel om groot besluite oor jou toekoms te maak, gelukkig is ons hier om jou elke treë by te staan.
Die NWU help jou graag om die regte studierigting te kies wat jou belangstellings en vermoëns soos 'n handskoen sal pas. Jy het reeds in 'n rigting beweeg met die vakkeuses wat jy in Graad 10 uitgeoefen het, nou is die tyd om 'n tree nader aan jou voorkeur loopbaan te gee.
Die reis vorentoe het 'n hele paar stappe wat jy eers moet oorweeg en besluite moet maak oor waar jy jouself vir die volgende drie tot vyf jaar sien.
Oortref jouself met die NWU:
Die NWU bied aan jou 'n gratis meetinstrument wat die loopbaanbelangstellings van hoërskoolleerders peil. Die Belangstellingsbepaler (Interest Index) mag jou dalk nét help en is gratis beskikbaar om op jou selfoon by die Google Play Store of die iOS App Store af te laai!
Om oor jou toekomstige loopbaan na te dink, is 'n noodsaaklike deel van die proses om tersiêre onderrig of 'n toekomstige loopbaan te kies. Daar kan talle aspekte wees wat hierdie besluit beïnvloed, insluitende aanleg, persoonlikheid en belangstellings. Die Belangstellingsbepaler help jou om jou belangstellings te ondersoek en te verstaan, sodat jy 'n reis kan begin om die gepaste studierigting vir jouself te kies.
Besluit op 'n studierigting
Die NWU is daartoe verbind om uitstekende gehalte onderrig en leer aan ons studente te bied. Ons akademiese aanbod bied aan studente 'n groot keuse en buigsaamheid, en stel hulle in staat om hul volle potensiaal te verwesenlik en om te begin voorberei vir hul loopbane.
Die NWU bestaan uit 8 fakulteite vir voorgraadse studies naamlik, Ekonomiese en Bestuurswetenskappe, Geesteswetenskappe, Gesondheidswetenskappe, Ingenieurswese, Regte, Natuur- en Landbouwetenskappe, Opvoedkunde en Teologie.
Leer meer oor die studierigtings binne elke fakulteit
Ons herinner jou ook graag dat jou Graad 11 eksamenuitslae van kardinale belang is om aansoek te doen vir die studierigting van jou keuse. Tipiese keuring vir die studierigtings word gedoen op grond van jou akademiese prestasie in Gr 11 (finale punte) of Gr 12 (Junie- of finale punte) en nét die beste kandidate word gekeur. Gemiddelde prestasie word ook in berekening gebring. Alle inligting oor dié keuringsproses is in ons webtuiste vervat.
Lees oor keuring by NWU
Een Universiteit, 8 fakulteite. Die NWU is 'n multikampusuniversiteit wat beteken dat ons drie kampusse het, naamlik Mahikengkampus, Potchefstroomkampus en Vanderbijlparkkampus, elk met sy eie unieke eienskappe.
Leer meer oor elke kampus.
Kry ons brosjure
Indien jy nog vrae het, help ons graag. Kontak ons Departement Bemarking en Studentewerwing gerus by: